232 Euroopa Liidu Teataja 03/12. kd 31992D0160 18.3.1992 EUROOPA ÜHENDUSTE TEATAJA L 71/27 KOMISJONI OTSUS, 5. märts 1992, millega kehtestatakse teatavate kolmandate riikide piirkondadeks jaotamine hobuslaste impordiks (92/160/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu direktiivi 90/426JEMÜ loomatervishoiu nõuete kohta hobuslaste vedamisel ja importimisel kolmandatest riikidest, (*) muudetud direktiiviga 91/496/EMÜ, (2) eriti selle artikli 13 lõiget 2, ning arvestades, et: nõukogu otsusega 79/542JEMÜ, (3) viimati muudetud komisjoni otsusega 92/14/EMÜ, (4) on nõukogu kehtestanud kolmandate riikide loetelu, millest liikmesriigid lubavad veiste, sigade, hobus- laste ja värske liha, kaasa arvatud lihatoodete importi; on vaja arvestada tervislikku seisundit kolmandates riikides, mil- lest liikmesriigid lubavad hobuslaste importi; seetõttu on asjakohane, et liikmesriikidel on kõnealune import mõnede kolmandate riikide puhul lubatud ainult ühest või mit- mest nende territooriumi osast; käesoleva otsusega ettenähtud meetmed on kooskõlas alalise vete- rinaarkomitee arvamusega, (1) EÜTL 224, 18.8.1990, lk 42. (2) EÜTL 268, 24.9.1991, lk 56. (3) EÜTL 146, 14.6.1979, lk 15. (4) EÜTL 8, 14.1.1992, lk 12. ON VASTU VÕTNUD KÄESOLEVA OTSUSE: Artikkel 1 Liikmesriigid lubavad hobuslaste importi käesoleva otsuse lisas loetletud kolmandate riikide territooriumide osadest. Artikkel 2 Otsust 79/542JEMÜ muudetakse järgmiselt. 1. Käesoleva otsuse lisas loetletud riigid jäetakse välja artikli 1 lõike 3 punktist c. 2. Joonealune märkus 1 hobuslaste kohta eraldi tulbas jäetakse välja käesoleva otsuse lisas loetletud riikide puhul. Artikkel 3 Käesolev otsus on adresseeritud liikmesriikidele. Brüssel, 5. märts 1992 Komisjoni nimel komisjoni liige Ray MAC SHARRY